Purila mõis

Purila mõis (saksa keeles Purgel) oli mõis Juuru kihelkonnas Harjumaal. Nüüdisaegse haldusjaotuse järgi asub kunagine mõis Rapla valda Rapla maakonnas.
 Ajalugu 
1500. aasta paiku müüs tollane Purila lääniisand Arnd Hans Junge oma maad Pirita kloostrile. Kirjalikes allikates on Purila mõisat (Purgel) esmamainitud 1513. aastal, mil see oli kloostrimõis.

1611. aastal läänistas Karl IX eestkostevalitsus mõisa Michael von Engelhardt.Kinnistu 229, Purila, Kinnistute register, Rahvusarhiiv Vene kroonumõisaks sai Purila 1739. aastal. 18. sajandi lõpuaastail läks mõis Friedrich Gustav von Helffreichile. Tema ajal,1810. aastal, ehitati praegune Purila mõisa härrastemaja. (vaadatud 30.12.2022)

1900. aastal läks mõis Maydellide suguvõsa valdusse ning jäi Friedrich von Maydelli omandiks kuni maa võõrandamiseni 1919. aastal. Mõisa võõrandamise järel renditi peahoone Maakarja Kasvatuse Seltsile, kes rajas Purilasse karjatalitajate kooli, mis tegutses aastail 1925–1944.

Pärast Teist maailmasõda oli hoone ja pargi valdaja 8. Eesti Laskurkorpus. 1953–1957 tegutses mõisas Eesti NSV Ministrite Nõukogu Asjadevalitsuse abimajand ning seejärel asus mõisahoones sovhoosikeskus. Aastatel 1940–1941, 1949–1953 ja 1957–1975 oli Purilas iseseisva sovhoosi keskusPurila küla lugu ehk Suikunud eikellegimaa elab ärkamise tuules, Raplamaa Sõnumid, nr. 46, 13 november 2013.

 Pilte 

 Viited 

 Kirjandus 
Maa, kus jookseb mett ja piima. Meie Maa, 10. juuli 1936, nr 76, lk 2

 Välislingid 

 Purila küla ja mõisa ajalugu
 Mõisa portaal: Purila mõis
 Purila mõisa peahoone kultuurimälestiste registris
 EHA: Purila mõisa omanikud

Kategooria:Harjumaa mõisad
Kategooria:Rapla vald
Kategooria:Juuru kihelkond
Kategooria:Maydellide mõisad
Kategooria:Koskullide mõisad
Kategooria:Engelhardtide mõisad
Kategooria:Löwenite mõisad